section_heading: Prvi svjetski rat
paragraph_text: Njemački Glavni stožer uvidio je da konjica u uvjetima statičnog Zapadnog bojišta ne može biti efikasna tako da je u prosincu 1914. rasformirao II. konjički korpus, a Marwitza, koji je u međuvremenu promaknut u čin generala konjice, premjestio na Istočno bojište gdje je dobio zapovjedništvo nad XXXVIII. pričuvnim korpusom. Zapovijedajući navedenim korpusom Marwitz sudjeluje u Drugoj bitci na Mazurskim jezerima u kojoj kao dio desnog krila 10. armije sudjeluje u opkoljavanju ruskog XX. korpusa. Za zapovijedanje u navedenoj bitci von der Marwitz je 7. ožujka 1915. odlikovan ordenom Pour le Mérite.